
TARYBOS SPRENDIMAS



DĖL VšĮ LASS RESPUBLIKINIO CENTRO ORGANIZUOJAMŲ
MOKOMŲJŲ STOVYKLŲ IR SEMINARŲ DALYVIO MOKESČIO MOKĖJIMO TVARKOS PATVIRTINIMO


2017 m. spalio 12 d. Nr.1-47



Lietuvos aklųjų ir silpnaregių sąjungos taryba, n u s p r e n d ž i a : 

1. Patikslinti VšĮ LASS Respublikinio centro organizuojamų mokomųjų stovyklų ir seminarų dalyvio mokesčio mokėjimo tvarkos aprašą (pridedama).

2. [bookmark: _GoBack]Pripažinti netekusiu galios Lietuvos aklųjų ir silpnaregių sąjungos centro tarybos 2017 m. balandžio 12 d. sprendimą Nr. 1-21 „Dėl VšĮ LASS Respublikinio centro organizuojamų mokomųjų stovyklų ir seminarų dalyvio mokesčio mokėjimo tvarkos tvirtinimo “.









Tarybos pirmininkas					Sigitas Armonas














Patvirtinta
Lietuvos aklųjų ir silpnaregių sąjungos Tarybos
2017-10-12 sprendimu Nr.47


VšĮ LASS RESPUBLIKINIO CENTRO ORGANIZUOJAMŲ
MOKOMŲJŲ STOVYKLŲ IR SEMINARŲ DALYVIO MOKESČIO MOKĖJIMO TVARKOS APRAŠAS

1. Šis aprašas nustato Lietuvos aklųjų ir silpnaregių sąjungos (toliau – LASS) narių, dalyvaujančių VšĮ LASS respublikinio centro (toliau – LASS RC) organizuojamuose mokomosiose stovyklose ir seminaruose (išskyrus naujai į LASS įstojusiems asmenims skirtus renginius) (toliau – projektai), dalyvio mokesčio mokėjimo tvarką. 
2. LASS nariai, norintys dalyvauti LASS RC organizuojamuose projektuose, turi susimokėti dalyvio mokestį:
2.1. Kai projektas organizuojamas Neįgaliųjų reikalų departamento lėšomis, dalyvis moka nuo 1 iki 3 proc. projekto vertės mokestį;
2.2. Kai projektas organizuojamas LASS respublikinio fondo ar kitų rėmėjų lėšomis, dalyvio mokestį nustato organizatorius. 
3. Organizatoriui patvirtinus (raštu ar elektroniniu paštu), kad dalyvis yra įtrauktas į atitinkamo projekto programą, dalyvis ne vėliau kaip per 10 darbo dienų perveda organizatoriaus nurodytą sumą į LASS RC sąskaitą. Laiku nesumokėjus mokesčio, dalyvis iš projekto šalinamas. 
4. Jei dalyvis dėl rimtos pateisinamos priežasties negali dalyvauti projekte, jo mokestis turi būti jam grąžintas ne vėliau, kaip per 10 darbo dienų nuo dalyvio motyvuoto pranešimo (raštu ar elektroniniu paštu) apie nedalyvavimą atitinkamo projekto veiklose datos. 
5. Jei dalyvis atsisako dalyvauti projekto veiklose be pateisinamos priežasties, jo sumokėtas mokestis negrąžinamas. 
6. Dalyvių lėšos gali būti naudojamos: 
6.1. Ekspertų samdymui;
6.2. Veiklų, susijusių su projekto tikslais ir uždaviniais, organizavimui;
6.3. Projekto dalyvių gyvenimo sąlygų gerinimui; 
6.4. Dalyvių maitinimo gerinimui; 
6.5. Transporto išlaidoms dengti;
6.6. Papildomų reikmenų įsigijimui veikloms, kurios susijusios su projekto tikslais ir uždaviniais.
7. Dalyvių lėšos negali būti naudojamos:
7.1. Organizatorių darbo užmokesčiui ir su darbo užmokesčiu susijusiems mokesčiams ir įmokoms; 
7.2. Ryšių (telefono, pašto, interneto) išlaidoms dengti; 
7.3. Kitoms nepagrįstoms ar su projekto tikslais ir uždaviniais nesusijusioms veikloms finansuoti. 
8. Dalyvis, sumokėjęs mokestį, turi teisę gauti visą informaciją, kur ir kaip panaudoti jo pinigai. 
9. Dalyvių lėšų panaudojimą projektuose gali tikrinti LASS revizijos komisija. 

